Κινέζοι στην Ελλάδα

Οι Κινέζοι στην Ελλάδα, σύμφωνα με ορισμένες στατιστικές, είναι μια από τις μεγαλύτερες ομάδες μεταναστών στην Ελλάδα, αφού αριθμούν περίπου 20.000 άτομα.

 Γενικές πληροφορίες 
μικρογραφία|Εξώφυλλο της China Greece Times, Δεκέμβριος 2018.Πολλοί Κινέζοι στην Ελλάδα είναι έμποροι, οι οποίοι λειτουργούν καταστήματα που εισάγουν προϊόντα από τη χώρα τους.

Στην Ελλάδα λειτουργεί επίσης πρόγραμμα άδειας διαμονής σε επενδυτές αφού επενδύσουν ένα ορισμένο ποσό στην Ελλάδα, το πρόγραμμα χρυσής βίζας. Σημαντικό μέρος των επενδυτών (περίπου 6.000 επενδυτές από το 2013) που έχουν λάβει άδεια διαμονής είναι Κινέζοι. Άλλοι λειτουργούν εστιατόρια. Η κοινότητα των Κινέζων ασκεί και άλλα επαγγέλματα, όπως π.χ. τραπεζίτες, ακόμη και δάσκαλοι κινεζικής γλώσσας στην Ελλάδα. Οι Κινέζοι επενδυτές στην Ελλάδα έχουν ιδρύσει σύνδεσμο το 2020. Δεδομένης της άφιξης τους για επαγγελματικούς σκοπούς, υπάρχουν πολλοί Κινέζοι που δεν γνωρίζουν καλά ελληνικά, τις περισσότερες φορές ούτε αγγλικά. Υπάρχουν επίσης Κινέζοι φοιτητές στην Ελλάδα, όπως γίνεται και σε πολλές άλλες χώρες του κόσμου.

Η αθηναϊκή τσαϊνατάουν βρίσκεται στους δρόμους κάτω από τον σταθμό του Μεταξουργείου και μεταξύ των οδών Αγησιλάου, Λεωνίδου, Κολοκυνθούς, Μυλλέρου, Πειραιώς και Κεραμεικού. Η κοινότητα λειτουργεί κινεζική αγορά, γραφεία, σχολείο και εκδίδουν την εφημερίδα China Greece Times, με ειδήσεις για την Κίνα και την Ελλάδα (έχει και ένα μέρος που εκδίδεται στα ελληνικά).

 Ιστορία 
 Αρχική περίοδος 
Παρά τη μακρά ιστορία πολιτιστικών ανταλλαγών μεταξύ της Κίνας και της Ελλάδας, η άμεση μετακίνηση πληθυσμών και οι επαφές μεταξύ των δύο χωρών υπήρξαν σχετικά περιορισμένες. Μέχρι τα μέσα και τα ύστερα χρόνια της δυναστείας Τσινγκ, καθώς και μετά την Επανάσταση του 1821, οι ανταλλαγές αυτές αφορούσαν κυρίως έναν μικρό αριθμό κυβερνητικών αξιωματούχων, διπλωματών και μελετητών.

Κατά την περίοδο της Δημοκρατίας της Κίνας, Κινέζοι διανοούμενοι ανέπτυξαν εντονότερο ενδιαφέρον για τον ελληνικό πολιτισμό, ιδίως για την αρχαία ελληνική μυθολογία και φιλοσοφία. Το 1933, ο Λόυο Νιαν Σένγκ (罗念生) έφτασε στην Ελλάδα και φοίτησε στην Αμερικανική Σχολή Κλασικών Σπουδών στην Αθήνα, καθιστάμενος ο πρώτος Κινέζος φοιτητής που σπούδασε τον κλασικό πολιτισμό στην Ελλάδα. Στη συνέχεια, μετέφρασε μεγάλο αριθμό έργων της αρχαίας ελληνικής λογοτεχνίας και, από το 1952, διεξήγαγε έρευνα στο Πανεπιστήμιο του Πεκίνου και στην Κινεζική Ακαδημία Κοινωνικών Επιστημών. Στα τελευταία χρόνια της ζωής του, το έργο του Στο αρχαίο ελληνικό δράμα (论古希腊戏剧) παρουσίασε συστηματικά τα χαρακτηριστικά και την εξέλιξη της αρχαίας ελληνικής τραγωδίας και κωμωδίας για το κινεζικό αναγνωστικό κοινό. Ως αναγνώριση της συμβολής του, η Ακαδημία Αθηνών του απένειμε το ανώτατο βραβείο «Λειτουργία και Τέχνη» τον Δεκέμβριο του 1987.
μικρογραφία|Πλάκα του Σχολείου των Κινέζων του Εξωτερικού

 Πρόσφατη μετανάστευση 
Η κινεζική κοινότητα στην Ελλάδα άρχισε να αναπτύσσεται κυρίως από τη δεκαετία του 1990 και έπειτα. Άρχισαν να δραστηριοποιούνται στο εμπόριο και άλλους τομείς και εγκαταστάθηκαν κυρίως σε μεγάλες πόλεις όπως η Αθήνα και η Θεσσαλονίκη. Μετά την οικονομική κρίση πολλοί έφυγαν για άλλες χώρες όπως η Βουλγαρία, και σήμερα έχουν μείνει περίπου 10.000 στην Αθήνα.

 Στατιστικά 
Σύμφωνα με άρθρο της Ελευθεροτυπίας τον Αύγουστο του 2007, οι Κινέζοι στην Ελλάδα ήταν πάνω από 20.000, ενώ η Έρευνα Εργατικού Δυναμικού ανέφερε 1.356 άτομα. Η έρευνα του Ινστιτούτου Διεθνών Οικονομικών Σχέσεων (Τμήμα Ασιατικών Σπουδών) συμπεραίνει ότι η έλευση των Κινέζων στην Ελλάδα οδηγεί σε άνοδο των Κινέζικων προϊόντων στην Ελλάδα. Επίσης υπάρχουν περίπου 30 Ταϊβανέζοι στην Ελλάδα και οι περισσότεροι Κινέζοι στην Ελλάδα σύμφωνα με την παραπάνω έρευνα είναι από τις επαρχίες Τσετσιάνγκ και Φουτσιάν στη νότια Κίνα.

 Δείτε επίσης 

 Κινέζοι στην Ιταλία
 Κινέζοι στην Ισπανία
 Μεταναστευτικό ζήτημα στην Ελλάδα
 Σχέσεις Ελλάδας-Κίνας

Παραπομπές

Κινεζ